Jamoatchilik fikri asosida shakllantiriladigan loyihalarni moliyalashtirish koʻlamini kengaytirish chora-tadbirlari toʻgʻrisida
(resolution, 2023-04-11)

Mamlakatimizda oʻtkazib kelinayotgan tashabbusli budjetlashtirish jarayonlarida faol ishtirok etib kelayotgan keng jamoatchilikni yanada ragʻbatlantirish, hududlardagi dolzarb muammolarni qisqa muddatlarda bartaraf etish hamda fuqarolarning ushbu jarayonlarda faolligini oshirish maqsadida: 1. 2022-yil iyul — sentabr oylari davomida oʻtkazilgan tashabbusli budjetlashtirish jarayonlarida 1221 ta mahalla fuqarolar yigʻini tomonidan ilgari surilgan qiymati 1 trillion boʻlgan 1 418 ta loyiha gʻolib boʻlganligi maʼlumot uchun qabul qilinsin. Moliya vazirligi hamda Iqtisodiy taraqqiyot va kambagʻallikni qisqartirish vazirligining 2022-yil iyul — sentabr oylari davomida oʻtkazilgan tashabbusli budjetlashtirish jarayonlarida har biri 2 mingdan ortiq ovoz toʻplagan, lekin gʻolib deb topilmagan 364 ta loyihani amalga oshirish uchun qoʻshimcha ravishda 335 milliard soʻm mablagʻni 1-ilovaga muvofiq ajratish toʻgʻrisidagi taklifi maʼqullansin. Moliya vazirligi uch kun muddatda 2022-yildagi samarasiz xarajatlarni maqbullashtirish hisobiga shakllangan mablagʻlarni mazkur qarorga 1-ilovaga muvofiq loyihalarni amalga oshirish uchun mahalliy budjetlarga belgilangan tartibda yoʻnaltirsin. 2. Qoraqalpogʻiston Respublikasi Vazirlar Kengashi Raisi, viloyatlar, Toshkent shahri, tumanlar va shaharlar hokimlari: mazkur qarorning 1-bandiga muvofiq qoʻshimcha ajratilayotgan mablagʻlarning uch kun muddatda Fuqarolar tashabbusi jamgʻarmasiga oʻtkazilishini hamda mazkur jamgʻarma mablagʻlaridan maqsadli foydalanilishini taʼminlasin; Mahalla va nuroniylarni qoʻllab-quvvatlash vazirligi (T. Xudaybergenov) bilan birgalikda ikki hafta muddatda ovoz berishda ishtirok etmagan mahallalarda tashabbusli budjetlashtirish jarayonlarining targʻibot ishlarini tashkil etish choralarini koʻrsin. 3. Belgilansinki, 2023 moliya yilidan boshlab: a) “Obod qishloq” va “Obod mahalla” dasturlari doirasida moliyalashtiriladigan tadbirlar jamoatchilik fikri asosida “Ochiq budjet” axborot portali orqali ovoz berish yoʻli bilan aniqlanadi. Bunda, aholi tomonidan amalga oshirilishi taklif etilayotgan tadbirlar har bir mahalla boʻyicha bitta loyihalar paketi shaklida ovozga qoʻyiladi; b) Qoraqalpogʻiston Respublikasi respublika budjeti, viloyatlarning viloyat budjetlari va Toshkent shahrining shahar budjetida shakllangan qoʻshimcha mablagʻlarning 30 foizi tuman (shahar)larda jamoatchilik fikri asosida shakllantirilgan tadbirlarni moliyalashtirish uchun tuman (shahar)lar Fuqarolar tashabbusi jamgʻarmalariga mavjud aholi soni va mahallalar sonidan kelib chiqib, teng ulushlarda yoʻnaltiriladi; v) tashabbusli budjetlashtirish jarayonlari uchun tuman (shahar) budjetlarining 5 foizi miqdorida, biroq kamida 6 milliard soʻm mablagʻ rejalashtiriladi. 4. Shunday tartib oʻrnatilsinki, unga muvofiq: tuman (shahar) budjetlari mablagʻlari doirasida jamoatchilik fikri asosida “Ochiq budjet” axborot portali orqali tadbirlarni shakllantirish va ularga ovoz berish jarayonining birinchi mavsumi — har yili fevral-mart oylarida, ikkinchi mavsumi har yili iyun-iyul oylarida; “Obod qishloq” va “Obod mahalla” dasturlari doirasida jamoatchilik fikri asosida “Ochiq budjet” axborot portali orqali keyingi yil uchun tadbirlarni shakllantirish va ularga ovoz berish jarayoni — har yili noyabr-dekabr oylarida oʻtkaziladi. 5. Iqtisodiy taraqqiyot va kambagʻallikni qisqartirish vazirligi Moliya vazirligi bilan birgalikda bir oy muddatda “Obod qishloq” va “Obod mahalla” dasturlarini jamoatchilik fikri asosida tashabbusli budjetlashtirish jarayonlari orqali amalga oshirishning yangi tartibini tasdiqlash uchun Vazirlar Mahkamasiga kiritsin. Bunda, 2023-yilga moʻljallangan dasturlarni tashabbusli budjetlashtirish jarayonlari orqali shakllantirish, loyihalar paketi uchun ajratiladigan mablagʻlarning cheklangan miqdorini 8 milliard soʻm etib belgilash, dasturlarni moliyalashtirish uchun har yili Davlat budjetidan kamida 4 trillion soʻm, 2023-yil uchun istisno tariqasida 2,7 trillion soʻm mablagʻ yoʻnaltirish nazarda tutilsin. 6. Moliya vazirligi, tuman va shahar hokimliklari hududiy ichki yoʻllarni taʼmirlash uchun tuman va shahar budjetlarida 2023-yilda 640 milliard soʻm mablagʻ rejalashtirilishini taʼminlasin. 7. Sogʻliqni saqlash vazirligi ikki hafta muddatda tashabbusli budjetlashtirish jarayonining 2022-yil ikkinchi mavsumi doirasida tibbiyot muassasalarini tibbiyot uskunalari bilan jihozlash yuzasidan kelib tushgan 190 ta loyihani oʻrganib chiqib, ushbu loyihalar roʻyxatini Vazirlar Mahkamasiga kiritsin. Bunda, ushbu loyihalar Sogʻliqni saqlash vazirligi uchun 2023-yilda ajratiladigan mablagʻlar doirasida amalga oshirilishi belgilansin. 8. Mahallada tadbirkorlikni rivojlantirish, aholi bandligini taʼminlash va kambagʻallikni qisqartirish masalalari boʻyicha tuman (shahar) hokimlarining yordamchilariga tashabbusli budjetlashtirish jarayoniga fuqarolarni keng jalb qilish maqsadida tushuntirish ishlarini olib borish, loyihalarni shakllantirishga koʻmaklashish, ularning sifatli va muddatida amalga oshirilishini nazorat qilish vazifasi yuklatilsin. 9. 2023-yil 1-yanvardan boshlab, tuman va shaharlar hokimliklari moliya boʻlimlarida tashabbusli budjetlashtirish jarayonida tanlangan loyihalarni boshqarish boʻyicha mutaxassis lavozimi joriy etilsin. Bunda, ushbu shtat birliklari Davlat soliq qoʻmitasi va uning tarkibiy tuzilmalaridan 200 ta shtat birligini maqbullashtirish hisobiga hamda qolgan qismi Moliya vazirligining umumiy shtat birliklari doirasida ajratiladi. 10. Moliya vazirligi: bir oy muddatda tashabbusli budjetlashtirish jarayoni doirasida bitta mahallada gʻolib deb topilishi mumkin boʻlgan loyihalarning cheklangan soni, loyihalar gʻolib deb topilishi uchun talab etiladigan eng kam ovozlar soni hamda amalga oshirilayotgan loyihalarda sifat nazoratini amalga oshirish va ularga shartnoma asosida mutaxassislar jalb qilish boʻyicha Vazirlar Mahkamasiga taklif kiritsin; tashabbusli budjetlashtirish jarayonining hududlardagi ijrosini baholab borish maqsadida tuman (shahar) faolligi reytingini joriy qilsin va mazkur reyting natijalarini “Ochiq budjet” axborot portalida eʼlon qilib borsin. 11. Oʻzbekiston Milliy axborot agentligi va Oʻzbekiston Milliy teleradiokompaniyasiga mahalliy davlat hokimiyati organlari bilan birgalikda tashabbusli budjetlashtirish jarayoni doirasida amalga oshirilgan ishlar boʻyicha maʼlumotlarni keng jamoatchilikka muntazam ravishda yetkazish tavsiya etilsin. 12. Oʻzbekiston Respublikasi Prezidentining ayrim qarorlariga 2-ilovaga muvofiq oʻzgartirishlar kiritilsin. 13. Mazkur qarorning ijrosini samarali tashkil qilishga masʼul va shaxsiy javobgar etib moliya vaziri T.A. Ishmetov hamda Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlari belgilansin. Qaror ijrosini muhokama qilib borish, ijro uchun masʼul idoralar faoliyatini muvofiqlashtirish va nazorat qilish Bosh vazir oʻrinbosari J.A. Qoʻchqorov zimmasiga yuklansin. T/r Hudud nomi Loyihalar soni (birlik) Mablagʻ miqdori (mln soʻm) Respublika boʻyicha jami 364 334 622 shu jumladan: Qoraqalpogʻiston Respublikasi boʻyicha jami 2 2 200 1. Amudaryo tumani 1 1 200 2. Beruniy tumani 1 1 000 Andijon viloyati boʻyicha jami 38 35 701 3. Andijon tumani 8 6 928 4. Asaka tumani 3 3 400 5. Izboskan tumani 5 4 830 6. Qoʻrgʻontepa tumani 1 1 100 7. Marhamat tumani 5 4 765 8. Oltinkoʻl tumani 2 1 600 9. Paxtaobod tumani 3 1 664 10. Ulugʻnor tumani 2 1 429 11. Xoʻjaobod tumani 3 3 185 12. Shahrixon tumani 6 6 800 Buxoro viloyati boʻyicha jami 23 15 106 13. Buxoro tumani 2 1 450 14. Vobkent tumani 2 1 700 15. Gʻijduvon tumani 10 5 245 16. Jondor tumani 2 1 791 17. Olot tumani 2 2 400 18. Romitan tumani 3 1 200 19. Shofirkon tumani 2 1 320 Jizzax viloyati boʻyicha jami 21 22 535 20. Gʻallaorol tumani 4 4 595 21. Jizzax shahri 4 3 840 22. Paxtakor tumani 2 2 000 23. Forish tumani 2 2 000 24. Sharof Rashidov tumani 8 9 150 25. Yangiobod tumani 1 950 Qashqadaryo viloyati boʻyicha jami 33 36 006 26. Gʻuzor tumani 2 2 064 27. Dehqonobod tumani 2 2 400 28. Kitob tumani 3 2 600 29. Koson tumani 3 2 700 30. Koʻkdala tumani 1 1 200 31. Qamashi tumani 5 6 000 32. Qarshi tumani 4 4 350 33. Chiroqchi tumani 3 3 497 34. Shahrisabz tumani 4 4 095 35. Yakkabogʻ tumani 6 7 100 Navoiy viloyati boʻyicha jami 12 9 420 36. Navbahor tumani 1 370 37. Navoiy shahri 4 1 850 38. Xatirchi tumani 7 7 200 Namangan viloyati boʻyicha jami 38 34 605 39. Davlatobod tumani 2 1 649 40. Kosonsoy tumani 7 7 800 41. Mingbuloq tumani 3 3 250 42. Norin tumani 4 3 736 43. Pop tumani 8 6 850 44. Toʻraqoʻrgʻon tumani 3 1 360 45. Uchqoʻrgʻon tumani 2 1 950 46. Chortoq tumani 2 1 640 47. Yangi Namangan tumani 2 1 520 48. Yangiqoʻrgʻon tumani 5 4 850 Samarqand viloyati boʻyicha jami 28 24 107 49. Bulungʻur tumani 3 2 626 50. Jomboy tumani 1 1 128 51. Ishtixon tumani 7 5 787 52. Kattaqoʻrgʻon tumani 2 1 700 53. Qoʻshrabod tumani 2 2 100 54. Narpay tumani 1 1 050 55. Nurobod tumani 4 3 750 56. Pastdargʻom tumani 1 266 57. Payariq tumani 4 2 500 58. Samarqand tumani 2 2 300 59. Urgut tumani 1 900 Surxondaryo viloyati boʻyicha jami 43 41 969 60. Angor tumani 6 4 419 61. Bandixon tumani 2 1 700 62. Boysun tumani 1 1 200 63. Denov tumani 8 9 100 64. Qiziriq tumani 1 1 200 65. Qumqoʻrgʻon tumani 4 4 050 66. Muzrabod tumani 2 1 350 67. Oltinsoy tumani 8 8 130 68. Termiz tumani 3 2 020 69. Uzun tumani 2 2 400 70. Sherobod tumani 4 4 000 71. Shoʻrchi tumani 2 2 400 Sirdaryo viloyati boʻyicha jami 4 2 320 72. Boyovut tumani 2 1 350 73. Sardoba tumani 2 970 Toshkent viloyati boʻyicha jami 32 29 880 74. Bekobod tumani 5 4 846 75. Boʻka tumani 3 3 163 76. Zangiota tumani 1 1 150 77. Qibray tumani 2 2 101 78. Quyi Chirchiq tumani 1 1 200 79. Oqqoʻrgʻon tumani 2 900 80. Ohangaron tumani 4 3 500 81. Parkent tumani 3 3 370 82. Piskent tumani 1 1 200 83. Toshkent tumani 4 4 800 84. Oʻrta Chirchiq tumani 1 1 200 85. Chirchiq shahri 4 1 900 86. Yuqori Chirchiq tumani 1 550 Fargʻona viloyati boʻyicha jami 63 59 869 87. Beshariq tumani 9 5 160 88. Buvayda tumani 4 4 340 89. Dangʻara tumani 4 4 473 90. Qoʻshtepa tumani 7 6 145 91. Quva tumani 5 5 693 92. Quvasoy shahri 1 1 200 93. Oltiariq tumani 2 2 400 94. Rishton tumani 5 5 320 95. Toshloq tumani 4 3 650 96. Oʻzbekiston tumani 9 9 539 97. Uchkoʻprik tumani 5 5 309 98. Fargʻona tumani 3 2 160 99. Furqat tumani 5 4 480 Xorazm viloyati boʻyicha jami 27 20 905 100. Gurlan tumani 6 4 700 101. Qoʻshkoʻpir tumani 3 2 555 102. Urganch tumani 7 5 300 103. Hazorasp tumani 4 3 900 104. Xonqa tumani 2 1 750 105. Yangiariq tumani 5 2 700 1. Oʻzbekiston Respublikasi Prezidentining 2018-yil 26-iyundagi “Davlat soliq xizmati organlari faoliyatini tubdan takomillashtirish chora-tadbirlari toʻgʻrisida”gi PQ-3802-son qarorining 9-bandi quyidagi mazmundagi xatboshi bilan toʻldirilsin: “Soliq-servis” DUKga davlat soliq xizmati organlari oldiga qoʻyilgan vazifa va funksiyalarni bajarish uchun Maxsus jamgʻarma mablagʻlari hisobidan qoʻshimcha xodimlarni jalb qilishga ruxsat berilsin. Bunda, ular mehnatga haq toʻlash shartlariga koʻra davlat soliq xizmati organlari xodimlariga tenglashtiriladi”. 2. Oʻzbekiston Respublikasi Prezidentining 2020-yil 28-apreldagi “Raqamli iqtisodiyot va elektron hukumatni keng joriy etish chora-tadbirlari toʻgʻrisida”gi PQ-4699-son qaroriga 5-ilovaning 2.3-pozitsiyasi quyidagi tahrirda bayon etilsin: “ 2.3. Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasining “Pensiya” dasturiy taʼminotini funksional kengaytirish orqali Pensiya jamgʻarmasini boshqarish axborot tizimini yaratish. Axborot tizimini amaliyotga joriy etish 2023-yil dekabr Davlat budjetidan ajratilgan mablagʻlar doirasida va budjetdan tashqari mablagʻlar ”. 3. Oʻzbekiston Respublikasi Prezidentining 2021-yil 13-apreldagi “Budjet jarayonida fuqarolarning faol ishtirokini taʼminlash boʻyicha qoʻshimcha chora-tadbirlar toʻgʻrisida”gi PQ-5072-son qarori 3-bandining ikkinchi xatboshisi quyidagi tahrirda bayon etilsin: “mazkur qarorning 1-bandida belgilangan bosqichlarni inobatga olgan holda tuman (shahar) budjetlari tasdiqlangan xarajatlarining 5 foizi, biroq kamida 6 milliard soʻm miqdordagi mablagʻlar jamoatchilik fikri asosida shakllantirilgan tadbirlarni moliyalashtirishga yoʻnaltiriladi”. 4. Oʻzbekiston Respublikasi Prezidentining 2021-yil 22-sentabrdagi “Ochiq budjet” axborot portali orqali jamoatchilik fikri asosida shakllangan tadbirlarni moliyalashtirishni yanada kengaytirish chora-tadbirlari toʻgʻrisida”gi PQ-5250-son qarorida: a) 6-bandning birinchi xatboshisidagi “Mahalla va oilani qoʻllab-quvvatlash vazirligi” soʻzlari “Mahalla va nuroniylarni qoʻllab-quvvatlash vazirligi” soʻzlari bilan almashtirilsin; b) quyidagi mazmundagi 61-band bilan toʻldirilsin: “61. 2023-yil 1-yanvarga qadar Axborot texnologiyalari va kommunikatsiyalarini rivojlantirish vazirligi hamda Moliya vazirligi Dasturiy mahsulotlar va axborot texnologiyalari texnologik parki direksiyasi bilan birgalikda ilgʻor kompaniyalarni jalb etgan holda “Ochiq budjet” axborot portalini yanada takomillashtirish hamda uni sifatli va uzluksiz faoliyat yuritishini taʼminlash choralarini koʻrsin”. 5. Oʻzbekiston Respublikasi Prezidentining 2022-yil 14-fevraldagi “Oʻzbekiston Respublikasi Davlat budjeti xarajatlarining samaradorligini yanada oshirish va davlat moliyaviy nazorati organlari faoliyatini takomillashtirish toʻgʻrisida”gi PQ-128-son qarori 1-ilovasining 19-pozitsiyasi “Muddati” ustunidagi “2022-yil iyun” soʻzlari “2022-yil dekabr” soʻzlari bilan almashtirilsin.